తాజావార్తలు
ఈ మాజీ క్రికెటర్‌ స్టెప్పులకు ఇంటర్నెట్ ఫిదా
మెల్‌బోర్న్‌: విండీస్‌ మాజీ పేసర్ కోర్ట్లీ ఆంబ్రోస్‌ తన బౌలింగ్‌తో ప్రత్యర్థులకు చుక్కలు చూపించేవాడు. అయితే ఇప్పుడు 55 ఏళ్ల వయసులో ఆస్ట్రేలియన్‌ డ్యాన్స్‌ షోలో తన అద్భుతమైన ప్రదర్శనతో వీక్షకులు, నెటిజన్ల చేత ఆహా అనిపించుకున్నాడు. తన డ్యాన్స్‌ భాగస్వామితో కలిసి ప్రఖ్యాత గాయకుడు ‘ఎడ్‌ షీరాన్’‌ ఫేమస్‌ ట్రాక్‌ ‘పర్‌ఫెక్ట్’కు  అద్భుతమైన స్టెప్పులు వేసి ఫిదా చేశాడు. ట్విటర్‌లో షేర్‌ చేసిన ఆ వీడియో ఇప్పుడు ఇంటర్నెట్‌లో చక్కర్లు కొడుతోంది. ‘ఇదే వేగంతో క్రికెట్ ఆడేప్పుడు పాదాలు కదిలించి ఉంటే అతడి పేరు మీద మరిన్ని పరుగులు నమోదయ్యేవి’ అని ఓ నెటిజన్‌ సరదాగా ట్వీట్ చేశాడు.
ఆంబ్రోస్‌ మీడియాతో మాట్లాడుతూ..రియాలిటీ షోలో తన స్టెప్పులతో అందరూ ఆశ్చర్యపోయారని వెల్లడించారు. ‘కొత్తగా ప్రయత్నించాలన్న ఆలోచన వల్లే ఈ రోజు నేనిక్కడున్నాను’ అని కోర్ట్లీ తెలిపాడు. ఈ మాజీ క్రికెటర్‌ విండీస్‌ తరఫున 98 టెస్టులు, 176 వన్డేలకు ప్రాతినిధ్యం వహించాడు.
Tags :